Kerkbode, Author at Christians - Page 2 of 77
July 30, 2019 KerkbodeUncategorized
Amptelike nuus, 2 Augustus 2019
Ds Johan (JT) van Rooyen se bevestiging en intreepreek het plaasgevind op 21 Julie 2019 by die NG Kerk Vredenburg. (Suselna Theart, Admin beampte, 16.07.2019).
Prop Nicolaas Gerhardus Wessels lewer op 1 September 2019 om 09:00 sy intreepreek by die NG gem Dagbreek. (Piet Botha, voorsitter, 22.07.2019).
Ds Elize Nel lewer haar intreepreek op 4 Augustus 2019 by die NG Moedergemeente Christiana. (Daleen, 22.07.2019).
Die 52ste gewone vergadering van die Ring van Klerksdorp is DV Maandag, 12 Augustus 2019 vanaf 09:00 by Stilfontein-Moedergemeente. (Ds JJC Rossouw, skriba, 13.07.2019).
Ds Madelein Strydom is beroep as jeugleraar na die NG Hulp en Hoop Gemeenskapskerk. Haar bevestiging en intreepreek het plaasgevind op 21 Julie 2019. (Anita Hurn, Admin beampte, 12.07.2019).
Prop Jeanri Bezuidenhout is beroep na die NG gem Lynnwood in 'n deeltydse vastetermynpos as jeugleraar. Sy word op 4 Augustus 2019 tydens die aanddiens bevestig. (Ds Immanuel van Tonder, 18.07.2019).
Ds HPW Groenewald, tans leraar van die NG gem Groblersdal, emeriteer op 29 Februarie 2020. (Ds JH Potgieter, skriba, 17.07.2019).
NG gemeente Laaiplek
July 29, 2019 KerkbodeUncategorized
Sluitingsdatum: 30 Augustus 2019 om 12:00
Alle gelegitimeerdes van die NG Kerk, verkieslik tussen die ouderdom 35 en 50 jaar, word genooi om aansoek te doen vir die voltydse leraarspos by die Weskusdorp Laaiplek.
Ons is 'n geloofsfamilie wat deur God geroep is om as sy gestuurdes, in diepe afhanklikheid van Hom, 'n verskil te maak in die diversiteit van ons gemeente en die gemeen­skap. Sang en musiek (orrel en orkes) speel 'n belangrike rol in ons lofprysing en aanbidding. Verder fokus ons in die erediens om die Woord op 'n vernuwende styl te bedien. Aktuele en besielende prediking is vir ons belangrik. Ons gemeente bedien Laaiplek, Port Owen, Dwarskersbos en omliggende plase se lidmate asook die breër gemeenskap. Ons het tans 940 lidmate (61% is ouer as 50 jaar, van wie baie afgetredenes is. Hier is 100 dooplidmate. Die res is volwasse en jong volwasse lidmate). In ons landelike kusdorp is die visvangbedryf die grootste werkskepper. Goeie samewerking met NG gemeente Velddrif en VGK St Helenabaai (Noordhoek) is vir ons 'n prioriteit. Ons is deel van die Verenigende Ring Wesland, vir wie die Belharbelydenis belangrik is.
Iemand wat oortuig is dat hy/sy geroep is deur God om in die bediening te wees en sy/ haar verhouding met God sigbaar uitlewe.
'n Gelowige vir wie dit belangrik is dat mense weet hy/sy is opreg in wat hy/sy sê op en van die kansel.
Iemand wat goeie verhoudinge met mense bou en daarom kontak met sy/haar lidmate belangrik ag.
'n Persoon wat lidmate besoek, veral in hulle nood en siekte, asook die nuwe intrekkers.
Iemand wat hom/haar kan vereenselwig met ons gemeentelede.
Iemand wat die gemeente in hulle oorgangsfase help om te groei ten opsigte van hulle geloof en diensbaarheid vir God.
Iemand vir wie jeugbediening na aan die hart lê en hulle lei om die Here beter te leer ken en te dien.
Iemand wat leiding kan neem en meedoen in die gemeentesang en aanbidding.
Iemand wat leiding neem, maar ook saamwerk in spanverband om lidmate te bemagtig om hulle verantwoordelikheid in die bedieninge uit te lewe.
Iemand wat oor multimedia-vaardighede beskik.
'n Salaris, mediesefondsbydrae, pensioenbydrae, kommunikasie- en reistoelae volgens die sinodale skaal. Die gemeente beskik nie oor 'n pastorie nie, maar betaal 'n huistoelaag en verwag dat die leraar in die gemeenskap moet woon.
Aansoeke moet vergesel wees van 'n CV van nie langer as drie bladsye nie. Name en kontaknommers van ten minste twee referente moet ingesluit wees. Die kerkraad behou die reg om wyer inligting oor die kandidate in te win.
'n Klankopname of video van 'n onlangse erediens gelei deur die aansoeker sal waardeer word. Indien die aansoeker 'n persoonlikheidsontleding (MBTI, of andere) ondergaan het, sal dit help as die resultate aan die kerkraad verskaf word. Dit sal van die kandidate op 'n kortlys verwag word om, op die gemeente se onkoste, vir onderhoude na Laaiplek te kom.
Sluitingsdatum: 30 Augustus 2019 om 12:00.
Per pos: Die Skriba, Posbus 585, Laaiplek 7365
Per faks: 086 620 88 56
Per e-pos: ngklaaiplek@mweb.co.za
Kontak kan met dr Koos van der Vyver by 083 357 5166 of ouderling André Siebrits by 082 455 8522 gemaak word.
Die kerkraad behou die reg voor om nie een van die aansoekers aan te stel nie.
'Ons het hoop'
"Nou kan ons waarlik sê: ' Sinethemba' – Ons het hoop." So sê ds Willem Botes nadat hy en 'n groep lidmate vanaf Suiderstrand- en Lourensriviergemeente in die Strand, gaan help het by Sinethemba, 'n skool vir gestremdes in die Transkei. Hulle het onder andere nuwe gordyne gaan hang en heinings, kaste en deure herstel. "Ons het 'n groep dankbare personeel en kinders van Sinethemba agtergelaat met nuwe moed om die daaglikse uitda­gings met hoop aan te pak. Ons het gegaan om te gee, maar het self soveel ryker teruggekom deur wat die Here in ons lewe gedoen het," sê Botes. Foto: VrydagNuus
Hulp na Sikloon Idai: Só staan sake nou
Foto: Leon-Ben Lamprecht
Die bydraes, groot en klein, ­het omtrent ingerol nadat Sikloon Idai groot verwoes­ting in Mo­sambiek gesaai het, sê ds Carl Louwrens, die Oostelike Sinode se sinodale verteenwoordiger in Mosam­biek.
Hoewel een gemeente meer as R100 000 geskenk het, is hulle baie dankbaar vir elke gemeente, ander ker­ke en individue wat dit moontlik gemaak het om die eerste fase van hulp in Mosambiek te kon afhandel, het Louwrens, leraar by die Krugerwildtuingemeente, gesê.
Behalwe vir die finansiële bydraes is daar ook groot waar­de­ring vir ons susterkerk, Igreja Reformada em Mo­çambique (IRM), wat ba­sies "al die werk" daar doen, aldus Louwrens.
Tot dusver kon kos en klere aan inwoners verskaf word en alles wat met modder bedek was, is skoongemaak.
Volgens Louwrens staan die noodfonds tans op R352 157 en is daar nou met fase twee, wat fokus daarop om strukture te herstel, weggespring.
"Die kerk se dak in Beira is reeds op. Daar is ook 'n paar prayer houses, 'n klein saal waarin mense bid, herstel," sê Louwrens.
Die derde fase sal op landbou fokus, maar hiervoor gaan hulle nog fondse benodig. "Ons wil inwo­ners help om byvoorbeeld weer mielies te plant. Die probleem is dat jy nie saad oor die grens mag vat nie, so dit gaan nie help as iemand vir ons saad skenk nie. Ons benodig geld daarvoor."
July 24, 2019 KerkbodeUncategorized
Vakature: Uitvoerende Amptenaar van Vennote en Getuienis
Vennote in Getuienis is 'n bediening van die NG Kerk Vrystaat. Gelegitimeerde leraars in die NG Kerkfamilie word uitgenooi om vir die pos aansoek te doen.
Die fokusse van die pos:
Missionale transformasie van gemeentes
Ekumeniese samewerking en publieke getuienis
Nuwe en bestaande vennootskappe met susterkerke
Vergoeding en voordele: Volgens Algemene Sinodale riglyne.
Aansoek: Aansoeke moet vergesel word van die volgende:
'n CV wat nie langer as drie bladsye, met kontakbesonderhede van ten minste twee verwysings.
'n Bondige voorlegging van maksimum twee bladsye waarin die aansoeker uiteensit hoe hy/sy beoog om aandag te skenk aan die energering en ontwikkeling van gemeentes se missionêre aard en roeping.
'n Kort opsomming van die aansoeker se ervaring en betrokkenheid by die missionaliteit van die kerk.
Stuur volledige aansoeke aan Karisma du Pisanie, e-pos adres: missie@ngkvs.co.za
Sluitingsdatum: 30 Augustus 2019, met diensaanvaarding wat onderhandel sal word.
Ds Fanie Spamer (Voorsitter) – 076 123 1542.
Karisma du Pisanie – 051 406 6729.
Die reg word behou om nie 'n aanstelling uit die aansoeke te maak nie.
July 23, 2019 KerkbodeUncategorized
NG Gemeente Krokodilrivier, Brits
July 22, 2019 KerkbodeUncategorized
Vakature: Kontrak – medeleraarvakature
Aansoeke sluit om 13:00 op 13 September 2019
Die gemeente Krokodilrivier is 'n semi-plattelandse gemeente in Brits en is een van drie NG gemeentes binne dorpsgrense. Die ekonomie van die dorp is opgemaak uit industrië, mynbou en landbou. Binne die bedie­ningsveld van die gemeente is daar twee groot hoërskole en verskeie laerskole. Die gemeente bestaan uit 629 besoekpunte wat in twee blokke van ongeveer 315 besoekpunte per leraar verdeel is. Daar is 1 129 belydende en 245 dooplidmate opgeneem in die gemeenteregister.
Die NG gemeente Krokodilrivier wag aansoeke in vir 'n kontrak-medeleraarspos wat alle leraarspligte volgens Art 9 van die Kerkorde insluit, maar nie noodwendig daartoe beperk is nie.
Die gemeente van Krokodilrivier het 'n behoefte aan 'n leraar van die NG Kerk:
wat 'n toegewyde kind van die Here is en hom/haarself geroepe voel om die Here in hierdie gemeente te dien, met die persoonlikheid en gawes om te identifiseer en te werk met die jonger geslag van ons lidmate, hulle te inspireer, mobiliseer en toe te rus.
Die klem sal verder val op missionale en evangelisasiegerigtheid, met 'n passie vir verantwoordelike vernuwing, wat as 'n spanwerker gemaklik is met die verskillende bedieningstyle.
'n Teologies-verantwoordbare en dinamiese prediker.
Studente wat pas hulle studies voltooi het en nog hulle praktiese gemeentejaar moet doen, is ook welkom om aansoek te doen.
Die uitbou van die bediening aan alle lidmate met klem op jong mense (voorskool tot naskool).
Die ontwerp en implimentering van volhoubare strukture en prosesse waarbinne die jeugbediening / jeuggerigte byeenkomste kan plaasvind en uitgebrei kan word.
Die ontwikkeling van 'n missionale kultuur in die gemeente en in besonder onder die jeug asook opleiding te verskaf rakende gesins- en ouerskapvaardighede.
Nakom van alle ampspligte soos omskryf in Artikel 9 van die Kerkorde as riglyn.
Vergoeding is onderhandelbaar tot 'n maksimum van skaal 5 volgens die handleiding van die sinodale skale.
Reiskoste en ander toelaes word betaal.
'n Pastorie met betaalde munisipale dienste en 'n tuin wat deur die gemeente onderhou word, is deel van die voordele.
Alle aansoeke moet vergesel word van 'n CV nie langer nie as drie A4-bladsye en moet vier verwysings insluit waarvan ten minste twee gemeente- of kerkraadslede moet wees.
Die beskikbaarstelling van 'n digitale opname van 'n onlangse preek tydens 'n erediens ooreenkomstig die bogenoemde posbeskrywing – slegs indien u daarvoor gevra word.
'n Onlangse foto en/of familiefoto asook 'n afskrif van die ID.
Dien alle aansoeke in deur 'n toepaslike e-pos te stuur aan: kantoor@ngkrokodilrivier.co.za
Kandidate moet beskikbaar wees vir 'n onderhoud en 'n preekbeurt gedurende Oktober/November 2019 soos met die applikant gereël sal word.